Hvis det begynner å danne seg bakterier i vaskemaskinen, så sliter du. Da vil du umiddelbart begynne å kjenne en sur lukt når du åpner maskinen. Grunnen til bakterieveksten er som regel at vi som regel kjører maskinen på 40 grader. Dette er en temperatur som bakteriene er veldig glad i. Derfor er trikset å kjøre maskinen på minst 60 grader annenhver uke. Om du skal rense maskinen fullstendig, så bør du kjøre maskinen på 90 grader – helst uten noe klær i. Putt vaskepulver i maskinen og kjør på med 90 grader, så skal du se at all vond bakterielukt forsvinner. Det kan være lurt å utføre denne prosessen minst to ganger i året.